یوفا شامپیونلار لیگینده 2 آیدان چوخ چکن فاصیله باشا چاتدی.  1/8 فینال مرحله‌سینه ایستارت وئریلدی.
ایلک اویون گونونده ایکی قارشیلاشما باش توتدو. قروپ مرحله‌سینه مغلوب اولمایان پاری سن ژرمن "بارسلونا" ایله قارشیلاشدی. دوغما میداندا رقیبینی دارماداغین ائدن پاریس‌لی‌لر 4:0 حساب‌لی تاریخی غلبه‌یه ایمضا آتدیلار. دی ماریانین دوبل ائتدیگی اویوندا دراکسلر و کاوانی هره سی بیر گل ووردولار.
گونون دیگر موسابیقه سینده "بنفیکا" ایله بورسیا دورتموند اوز-اوزه گلدیلر. پرتغال شامپیونو گوج‌لو رقیبی قارشی‌سیندا مینیموم حسابلا غلبه قازاندی. میتروعلونون 48-جی دقیقه‌ده ووردوغو گل گوروشده یگانه اولدو. "بوروسیا"دا ایسه اوبامیانگ پنالتی‌دن یارارلانا بیلمه‌‌دی.
یوفا شامپیونلار لیگی
1/8 فینال مرحله‌سی، ایلک اویون‌لار
14 فوریه
"بنفیکا" (پرتغال) – "بوروسیا دورتموند" ( آلمانیا) - 0:1
داور: نیکولا ریتسولی (ایتالیا)
"پاری سن ژرمن" (فرانسا) – "بارسلونا" (ایسپانیا) - 0:4
داور: شیمون مارچینیاک (لهستان)
